# name
L’impressor Francesc Surià i Burgada (1749-1805)

# metadata.dc.description[].value
Màster en Biblioteques i Col·leccions Patrimonials, Facultat de Biblioteconomia i Documentació, Universitat de Barcelona, curs: 2015-2016, Tutor: Jesús Gascón

# metadata.dc.description.abstract[].value
Aquest treball és una recerca sobre l'impressor Francesc Surià i Burgada. Dividit en tres
blocs, es presenta un resum dels oficis de llibreter i impressor a la Barcelona del segle
XVIII, l'evolució de la família Surià des dels seus orígens com a pagesos al Penedès fins
al seu establiment com a impressors i llibreters a Barcelona i, finalment, es biografia el
personatge i es caracteritza el seu negoci.
La justificació d'aquest treball és doble. D'una banda perquè l'estudi de casos particulars
és necessari per confirmar o refutar les característiques generals apuntades en els estudis
generals sobre la impremta del segle XVIII; de l'altra, i molt particularment en el nostre
cas, perquè no hi ha cap estudi previ sobre la figura de Surià i Burgada.
La metodologia emprada ha estat diferent per cadascun dels blocs abans mencionats. Si
bé al primer bloc de context hi trobem, bàsicament, fons bibliogràfiques, els blocs segon
i tercer, dedicats a la família Surià i a la persona i negoci de Surià i Burgada, es basen
en fonts arxivístiques.
Per l'estudi biogràfic dels personatges hem tingut la sort de comptar amb la
documentació privada de la família, actualment dipositada a un arxiu públic. Aquestes
informacions es completen amb la recerca de protocols notarials.
Quant a l'estudi del negoci de Surià i Burgada, la recerca ha estat centrada en totes
aquelles entitats per les quals va treballar l'impressor. En aquest sentit hem analitzat
albarans, rebuts, cartes i llibres de comptes d'aquestes entitats.
Tot i això, de la gran majoria de la producció de llibres de Surià no ha deixat rastres
documentals. Per tractar aquesta producció hem recorregut a l'anàlisi quantitatiu i
temàtic de la producció de Surià i Burgada a partir dels exemplars conservats a
biblioteques patrimonials catalanes i presents al seu catàleg col·lectiu.
Com a conclusió podem dir què Surià presenta les característiques pròpies d'un
impressor barceloní del seu període. Té una producció diversa enfocada a la venda local.
És, per tant, una producció adaptada a la demanda social de la Barcelona del XVIII:
gran quantitat d’obres populars, religioses, algunes obres per a professionals
especialitzats com metges o advocats i una petita part dedicada a la literatura. A més,
Surià va especialitzar-se en ser impressor titular de corporacions i entitats, una feina
molt concreta que proporcionava prestigi i ingressos sostinguts durant llargs períodes de temps. Com a comerciant, a més, hem comprovat que també va tenir tractes amb el
mercat americà.
Aquest és, en definitiva, un estudi de cas. Constatem la necessitat de més estudis
d'aquests tipus per conèixer a fons la llibreria i la impremta barcelonina del segle XVIII.
Certament la manca de documentació és el principal problema, però creiem que amb
fonts alternatives com ara els protocols notarials, encara queda molta feina per fer.

# metadata.dc.rights[].value
cc-by-nc-nd (c) Martínez Martínez, Oriol, 2016

# metadata.dc.source[].value
Màster Oficial - Biblioteques i Col·leccions Patrimonials

# metadata.dc.title[].value
L’impressor Francesc Surià i Burgada (1749-1805)